|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Herbas**PLUNGĖS RAJONO SAVIVALDYBĖS ADMINISTRACIJOS**  **PAUKŠTAKIŲ SENIŪNIJA**   |  | | --- | | Biudžetinė įstaiga, Vytauto g. 12, LT-90123 Plungė, tel. (8 448) 73 133 / 73 166, faks. (8 448) 71 608, el. p. [savivaldybe@plunge.lt](mailto:savivaldybe@plunge.lt). | | Duomenys kaupiami ir saugomi Juridinių asmenų registe, kodas 188714469. | | Seniūnijos duomenys: biudžetinės įstaigos filialas, Grumblių k., LT-90489, Plungės r. sav., tel. (8 448) 47 841 /47 868,  el. p. paukstakiai@plunge.lt, filialo kodas 188665463 | |  | | | | | | | | |
| Plungės rajono savivaldybės merui  Plungės rajono savivaldybės administracijos direktoriui |  | 2023-10-25 |  | Nr. A20-2624 | |  |
|  |  |  | |  |
|  |  |  | |
|  | | | | | | | |
| **DĖL TECHNIKOS, SKIRTOS PAUKŠTAKIŲ IR ALSĖDŽIŲ SENIŪNIJŲ VIEŠŲJŲ ERDVIŲ BEI VIETINĖS REIKŠMĖS KELIŲ TVARKYMUI, ĮSIGIJIMO** | | | | |

Įvertindami dabartinę situaciją dėl vietinės reikšmės kelių būklės, atsirandančių trikdžių dėl savalaikio sniego valymo, nepakankamo viešųjų erdvių kokybiško tvarkymo, atsižvelgdami į gyventojų prašymus gerinti aukščiau minėtų darbų savalaikį atlikimą ir kokybę, matydami teigiamus priskirtų funkcijų atlikimo pokyčius seniūnijose, turinčiose techniką, prašome apsvarstyti galimybę skirti lėšų Paukštakių seniūnijai technikos įsigijimui reikalingiems ūkiniams darbams atlikti. Įvertindami savivaldybės finansines galimybes suprantame, kad atskirai kiekvienai seniūnijai technikai įsigyti lėšų nėra, o ir aptarnaujant didesnę teritoriją technika būtų racionaliau panaudojama, manome, kad įsigyta technika turėtų būti naudojama tiek Paukštakių, tiek Alsėdžių seniūnijų ūkinėms funkcijoms vykdyti. Teigiamas faktorius yra tas, kad atstumas tarp abiejų seniūnijų yra nedidelis. Kad technikos eksploatacijos išlaidų ir turto apskaita būtų paprastesnė, naujai įsigytą techniką ir įsteigtą darbuotojo etatą būtų tikslinga skirti Paukštakių seniūnijai. Vidinei išlaidų tarp seniūnijų apskaitai galėtų būti taikomi nustatytos formos aktai ar kiti buhalteriniai dokumentai.

Seniūnijoms technika reikalinga sniego valymui, žvyruotų kelių priežiūrai: duobių užtaisymui, palyginimui, atrankiniam pagreideriavimui, pakelių šienavimui, šakų, grunto, įvairių ūkinių ar statybinių atliekų pakrovimui ir transportavimui, bei kitiems ūkiniams darbams atlikti.

Planuojama įsigyti technika:

|  |  |  |  |
| --- | --- | --- | --- |
| Eil. Nr. | Technikos pavadinimas | Preliminari kaina su PVM (Eur.) | Pastabos |
| 1. | Traktorius CASE IH MAXXUM-125 su priedais | 122210,00 | Priedai:  1) frontalinis krautuvas FL400,  2) universalus kaušas su prispaudėju,  3) priekinė pakaba. |
| 2. | Augalinių liekanų smulkintuvas Kverneland FHP 200 | 13189,00 | Pakelių pjovimui ir mulčiavimui |
| 3. | Sniego valytuvas | 7610,90 |  |
| 4. | Greideris | 4477,00 |  |
| 5. | Puspriekabė | 20557,90 |  |
| 6. | Druskos barstytuvas | 14036,00 |  |
|  | Viso: | 182080,80 |  |

Šiai technikai bus reikalingos eksploatacinės lėšos, kurios planuojamos sekančios:



Darbui su planuojama įsigyti technika turėtų būti skirtas etatinis darbuotojas.

Dėl įvairių darbų su technika atlikimo abiejose seniūnijose, būtų sudaromas susitarimas dėl taikomų prioritetų. Pats svarbiausias ir aktualiausias klausimas: sniego valymo eiliškumas. Manytume, kad būtų galima taikyti tokį modelį:

Pirmiausiai valomi privažiavimai prie abiejų seniūnijų svarbiausių objektų:

* Alsėdžiuose: privažiavimai prie gaisrinės, vaikų darželio, gimnazijos, ambulatorijos, vaistinės, parduotuvių, bažnyčios, kapinių, aikštelių centrinėje aikštėje, visuomeninių pastatų bei keliai, kuriais važinėja mokykliniai autobusai;
* Paukštakių seniūnijoje: privažiavimai prie parduotuvių, visuomeninių pastatų bei keliai, kuriais važinėja mokykliniai autobusai.

Vėliau būtų valomos abiejų seniūnijų miestelio bei stambesnių gyvenviečių gatvės, keliai bei visi kiti vietinės reikšmės keliai.

Patikiname, kad dėl visų kitų ūkinių darbų atlikimo, darbai, abiejų seniūnijų bendru geranorišku susitarimu, būtų dirbami pagal atskirus abiem pusėms priimtinus susitarimus, atsižvelgiant į tinkamas oro sąlygas.

PRIDEDAMA. Technikos komerciniai pasiūlymai 12 lapų.

Paukštakių seniūnas Aurimas Vasiliauskas

Alsėdžių seniūnė Danutė Repšienė