**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir 6 straipsnio 8 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu ir 14 straipsnio 2 dalies 6 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 ir 62 punktais bei atsižvelgdama į VšĮ Plungės Cyrulis prašymą „Dėl patalpų suteikimo“, Plungės rajono savivaldybės taryba nusprendžia:

1. Leisti Savivaldybės įmonei „Plungės būstas“ 10 metų laikotarpiui nuo 2024 m. sausio 1 d. iki 2034 m. sausio 1 d., bet ne ilgiau kaip iki objekto privatizavimo pradžios, ne konkurso būdu išnuomoti Plungės rajono savivaldybei nuosavybės teise priklausančias Savivaldybės įmonės „Plungės būstas“ patikėjimo teise valdomas negyvenamąsias patalpas, esančias pastate – Administraciniame su rūsiu ir mansarda (registro įrašo numeris 80/13661, unikalus Nr. 6893-3002-1016, kadastrinių matavimų bylos Nr. 24784/2181, pastatas pažymėtas 1B1p, bendras plotas 329,69 kv. m, statybos metai 1933, rekonstrukcijos metai 2008), Vytauto g. 23, Plungės m., patalpos pažymėtos indeksais: 1-1 (19,35 kv. m), 1-2 (12,40 kv. m), 1-3 (34,23 kv. m), 1-7 (14,91 kv. m) 1-8 (5,25 kv. m), 1-9 (20,20 kv. m), 1-11 (1,65 kv. m), 1-12 (7,02 kv. m), 2-1 (4,28 kv. m), 2-2 (34,93 kv. m), 2-3 (25,26 kv. m), 2-4 (45,17 kv. m), 2-5 (1,63 kv. m), 2-6 (2,03 kv. m), 2-7 (2,94 kv. m), 2-8 (3,06 kv. m), 2-9 (26,75 kv. m), su dalimi bendro naudojimo patalpų, pažymėtų indeksu 1-4 (6,75 kv. m), bei su rūsio patalpa, pažymėta indeksu R-1 (17,85 kv. m); bendras plotas – 285,66 kv. m. Perduodamų patalpų įsigijimo vertė – 42 143,50 Eur, likutinė vertė 2023 m. gruodžio 31 d. – 11 633,97 Eur, finansavimo šaltinis – Savivaldybės biudžeto lėšos, VšĮ Plungės Cyrulis įstatuose numatytai veiklai vykdyti.
2. Nustatyti sprendimo 1 punkte nurodytų patalpų nuompinigių dydį – 1 Eur/mėn.
3. Įgalioti Savivaldybės įmonės „Plungės būstas“ direktorių pasirašyti sprendimo 1 punkte nurodytų patalpų nuomos sutartį bei perdavimo ir priėmimo aktą su VšĮ Plungės Cyrulis.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMĄSIAS PATALPAS“**

2023 m. lapkričio 7 d.

Plungė

**1. Parengto sprendimo projekto tikslai, uždaviniai.** Leisti Savivaldybės įmonei „Plungės būstas“ 10 metų laikotarpiui nuo 2024 m. sausio 1 d. iki 2034 m. sausio 1 d., bet ne ilgiau kaip iki objekto privatizavimo pradžios, ne konkurso būdu išnuomoti Plungės rajono savivaldybei nuosavybės teise priklausančias Savivaldybės įmonės „Plungės būstas“ patikėjimo teise valdomas negyvenamąsias patalpas, esančias pastate – Administraciniame su rūsiu ir mansarda (registro įrašo numeris 80/13661, unikalus Nr. 6893-3002-1016, kadastrinių matavimų bylos Nr. 24784/2181, pastatas pažymėtas 1B1p, bendras plotas 329,69 kv. m, statybos metai 1933, rekonstrukcijos metai 2008), Vytauto g. 23, Plungės m., patalpos pažymėtos indeksais: 1-1 (19,35 kv. m), 1-2 (12,40 kv. m), 1-3 (34,23 kv. m), 1-7 (14,91 kv. m) 1-8 (5,25 kv. m), 1-9 (20,20 kv. m), 1-11 (1,65 kv. m), 1-12 (7,02 kv. m), 2-1 (4,28 kv. m), 2-2 (34,93 kv. m), 2-3 (25,26 kv. m), 2-4 (45,17 kv. m), 2-5 (1,63 kv. m), 2-6 (2,03 kv. m), 2-7 (2,94 kv. m), 2-8 (3,06 kv. m), 2-9 (26,75 kv. m), su dalimi bendro naudojimo patalpų, pažymėtų indeksu 1-4 (6,75 kv. m), bei su rūsio patalpa, pažymėta indeksu R-1 (17,85 kv. m); bendras plotas – 285,66 kv. m. Perduodamų patalpų įsigijimo vertė – 42 143,50 Eur, likutinė vertė 2023 m. gruodžio 31 d. – 11 633,97 Eur, finansavimo šaltinis – Savivaldybės biudžeto lėšos, VšĮ Plungės Cyrulis įstatuose numatytai veiklai vykdyti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 62 punktu, Administracija parengė sprendimo projektą, nes Savivaldybės taryba, atsižvelgdama į išnuomojamo turto paklausą, pradinį nuompinigių dydį, apskaičiuotą pagal turto nuompinigių dydžio nustatymo formulę, gali keisti. Savivaldybės taryba sprendimu gali nustatyti pradinį nuompinigių dydį ne mažesnį kaip 1 Eur per mėnesį, kai nuomojamos patalpos subjektams, įgyvendinantiems Savivaldybės funkcijas.

**3. Kodėl būtina priimti sprendimą, kokių pozityvių rezultatų laukiama.** Patikėtinis patikėjimo teise valdomo ir naudojamo nekilnojamojo ar kilnojamojo turto nuomą organizuoja vadovaudamasis Savivaldybės tarybos sprendimų nustatyta tvarka. Savivaldybės ilgalaikis materialusis turtas išnuomojamas ne konkurso būdu, kai nuomojamos patalpos subjektams, įgyvendinantiems Savivaldybės funkcijas. VšĮ Plungės Cyrulis atliks Savivaldybės savarankiškąją funkciją – vaikų ir jaunimo užimtumo organizavimą.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** VšĮ Plungės Cyrulis prašymu ir SĮ „Plungės būstas“ raštu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Vaikų ir jaunimo užimtumas, pagalba socialiai pažeistoms šeimoms* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė