**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS MIESTO 2023–2029 M. VIETOS PLĖTROS STRATEGIJOS PROJEKTUI**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2023 m. spalio 9 d. įsakymu Nr. 1V-635 „Dėl Vietos plėtros strategijų rengimo ir atrankos taisyklių patvirtinimo“ pakeitimo“ 23.3 ir 32.6.2 papunkčiais ir atsižvelgdama į asociacijos Plungės miesto vietos veiklos grupės 2023 m. lapkričio 9 d. prašymą Nr. VVGS-29 „Dėl Savivaldybės biudžeto lėšų skyrimo strategijai įgyvendinti“, Plungės rajono savivaldybės taryba n u s p r e n d ž i a:

1. Pritarti Plungės miesto 2023–2029 m. vietos plėtros strategijos projektui (pridedama).

2. Prisidėti prie Plungės miesto 2023–2029 m. vietos plėtros strategijos veiksmų įgyvendinimo iš Savivaldybės biudžeto lėšų, skiriant 31 proc. nuo visų tinkamų strategijai finansuoti išlaidų.

3. Pripažinti netekusiu galios Plungės rajono savivaldybės tarybos 2016 m. vasario 11 d. sprendimą Nr. T1-44 „Dėl pritarimo Plungės miesto vietos veiklos grupės Vietos plėtros strategijai“ (kartu jį keitusį 2017 m. rugsėjo 21 d. sprendimą Nr. T1-226 ir 2017 m. spalio 26 d. sprendimą Nr. T1-259).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Administracijos direktoriaus pavaduotoja Jovita Šumskienė

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Viešųjų pirkimų skyriaus vyr. specialistė Gražina Baužienė

**VIEŠŲJŲ PIRKIMŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS MIESTO 2023–2029 M. VIETOS PLĖTROS**

**STRATEGIJOS PROJEKTUI“**

2023 m. lapkričio 13 d.

Plungė

**1. Parengto sprendimo projekto tikslai, uždaviniai.** Parengto Savivaldybės tarybos sprendimo projekto esmė – Vietos plėtros strategijų rengimo taisyklės (toliau – Taisyklės), patvirtintos Lietuvos Respublikos vidaus reikalų ministro 2023 m. spalio 9 d. įsakymu Nr. 1V-635, nustato reikalavimus vietos plėtros strategijoms, kurios įgyvendinamos pagal 2021–2027 metų Europos Sąjungos fondų investicijų veiksmų programos, patvirtintos Europos Komisijos 2022 m. rugpjūčio 3 d. sprendimu Nr. C(2022) 5742 (toliau – 2021–2027 metų investicijų programa), 4 prioriteto „Socialiai atsakingesnė Lietuva“ 4.7 konkretų uždavinį „Skatinti aktyvią įtrauktį, siekiant propaguoti lygias galimybes ir aktyvų dalyvavimą ir gerinti įsidarbinamumą“ ir 4.9 konkretų uždavinį „Didinant socialinę ir ekonominę marginalizuotų bendruomenių, migrantų ir nepalankias sąlygas turinčių grupių integraciją įgyvendinant integruotas priemones, įskaitant aprūpinimą būstu ir socialinių paslaugų teikimą“ (toliau – vietos plėtros strategija), jas rengiančius subjektus ir jų rengimo, tvirtinimo ir atrankos tvarką 2021–2027 m., kurios 5 skyriaus 23.3 papunktyje numatyta, kad jeigu vietos plėtros strategijai įgyvendinti numatyta naudoti savivaldybės biudžeto lėšas, atitinkamos savivaldybės taryba turi būti priėmusi sprendimą finansiškai prisidėti prie vietos plėtros strategijos veiksmų įgyvendinimo (neįskaitant vietos plėtros strategijos administravimo lėšų).

Parengto Savivaldybės tarybos sprendimo projekto tikslas – pritarti Plungės miesto 2023–2029 m. vietos plėtros strategijos projektui, prisidėti prie Plungės miesto vietos veiklos grupės Plungės miesto 2023–2029 m. vietos plėtros strategijos veiksmų įgyvendinimo iš Savivaldybės biudžeto lėšų, skiriant 31 proc. nuo visų tinkamų strategijai finansuoti išlaidų. 31 proc. nuo visų tinkamų strategijai finansuoti išlaidų sudarytų apie 314 492,76 eurai per 2023–2029 metus (tuo atveju, jei tinkamomis finansuoti išlaidomis būtų pripažinta 700 00 eurų kaip ir pateikta strategijoje). Tuo atveju bendra projekto vertė su Europos socialinio fondo, Europos regioninės plėtros fondo, LR valstybės biudžeto lėšomis ir Savivaldybės biudžeto lėšomis sudarys – 1 014 492,00 eurus.

Plungės miesto 2023–2029 m. vietos plėtros strategijos įgyvendinimas vyks 2024–2029 metais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pripažinti netekusiu galios Plungės rajono savivaldybės tarybos 2016 m. vasario 11 d. sprendimą Nr. T1-44 „Dėl pritarimo Plungės miesto vietos veiklos grupės Vietos plėtros strategijai“ (kartu su jį keitusiu 2017 m. rugsėjo 21 d. sprendimu Nr. T1-226 „Dėl Plungės rajono savivaldybės tarybos 2016 m. vasario 11 d. sprendimo Nr. T1-44 „Dėl pritarimo Plungės miesto vietos veiklos grupės Vietos plėtros strategijai“ pakeitimo“ ir 2017 m. spalio 26 d. sprendimo Nr. T1-259 „Dėl Plungės rajono savivaldybės tarybos 2017 m. rugsėjo 21 d. sprendimo Nr. T1-226 „Dėl Plungės rajono savivaldybės tarybos 2016 m. vasario 11 d. sprendimo Nr. T1-44 „Dėl pritarimo Plungės miesto vietos veiklos grupės Vietos plėtros strategijai“ pakeitimo“ pakeitimo“).

**3. Kodėl būtina priimti sprendimą, kokių pozityvių rezultatų laukiama.** Priėmus Plungės rajono savivaldybės tarybos sprendimą, numatomi tik teigiami rezultatai, nes bus pritarta Plungės miesto vietos veiklos grupės Plungės miesto 2023–2029 m. vietos plėtros strategijai, prisidėta iš Savivaldybės biudžeto lėšų prie rengiamos Plungės miesto vietos veiklos grupės Plungės miesto 2023–2029 m. vietos plėtros strategijos veiksmų įgyvendinimo 31 proc. nuo visų tinkamų strategijai finansuoti išlaidų ir kurią bus galima teikti tvirtinti Lietuvos Respublikos vidaus reikalų ministerijai. Prisidėjus 31 proc. iš Savivaldybės biudžeto lėšų prie strategijos veiksmų įgyvendinimo, vertinimo metu bus skiriamas maksimalus balų vertinimas – 5.

Plungės miesto 2023–2029 m. vietos plėtros strategija taip pat siekiama, kad Plungės miesto bendruomeninės, verslo ir kitos institucijos galėtų pasinaudoti 2023–2029 m. finansavimo periodo Europos Sąjungos struktūrinių fondų paramos teikiamomis naujomis galimybėmis.

**4. Lėšų poreikis ir finansavimo šaltiniai.** Prie Plungės miesto 2023–2029 m. vietos plėtros strategijos veiksmų įgyvendinimo iš Savivaldybės biudžeto lėšų prašoma skirti 31 proc. nuo visų tinkamų strategijai finansuoti išlaidų. 31 proc. nuo visų tinkamų strategijai finansuoti išlaidų sudarytų apie 314 492,76 eurų per 2023–2029 metus (tuo atveju, jei tinkamomis finansuoti išlaidomis būtų pripažinta 700 000 eurų kaip ir pateikta strategijoje). Tuo atveju bendra projekto vertė su Europos socialinio fondo, Europos regioninės plėtros fondo, LR valstybės biudžeto lėšomis ir Savivaldybės biudžeto lėšomis sudarytų – 1 014 492,00 eurus. Plungės miesto 2023–2029 m. vietos plėtros strategijos įgyvendinimas vyks 2024–2029 metais.

Plungės miesto 2023–2029 m. vietos plėtros strategijos įgyvendinimas vyks 2024–2029 metais.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Neteikiamas.

**7. Sprendimo projekto antikorupcinis vertinimas.** Sprendimo priėmimas neturi įtakos korupcijos pasireiškimui. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Viešųjų pirkimų skyriaus vyr. specialistės Gražinos Baužienės iniciatyva, kuri į asociacijos Plungės miesto vietos veiklos grupę atstovauti Plungės rajono savivaldybės interesams yra deleguota Plungės rajono savivaldybės tarybos 2022 m. kovo 24 d. sprendimu Nr. T1-69 ir šiuo metu užima pirmininkės pareigas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungėsmiesto vietos veikos grupei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta).

Rengiant Plungės miesto 2023–2029 m. vietos plėtros strategiją, situacijos analizės rezultatai buvo pristatyti ir aptarti diskusijose su tikslinėmis grupėmis, NVO, viešąsias paslaugas teikiančiomis organizacijomis bei verslo atstovais viešųjų renginių metu, elektroniniais laiškais bei telefoniniais skambučiais. Plungės rajono savivaldybės svetainėje [www.plunge.lt](http://www.plunge.lt) taip pat jos Facebook‘o profilyje ir Plungės miesto VVG Facebook‘o profilyje buvo patalpinta anketa ir vykdoma Plungės miesto VVG gyventojų apklausa, siekiant nustatyti svarbiausius gyventojų poreikius, numatytos jų įgyvendinimo priemones.

Pareiškėjų prisidėjimas nuosavomis lėšomis prie projektų bus numatytas rengiant vietos projektų finansavimo sąlygų aprašus bei projektų vertinimo metu.

Rodikliai galės būti keičiami per Plungės miesto 2023–2029 m. vietos plėtros strategijos įgyvendinimo laikotarpį atsižvelgiant į vykdomų projektų skaičių.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *nenumatomas* | *nenumatomas* |
| *Socialinei aplinkai* |  |  |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* |  |
| *Regiono plėtrai* |  |  |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Viešųjų pirkimų skyriaus vyr. specialistė Gražina Baužienė