**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO ĮSIGYTI TRANSPORTO PRIEMONĘ**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 10 straipsnio 3 dalimi, atsižvelgdama į Paukštakių seniūnijos 2023 m. spalio 25 d. raštą Nr. A20-2624, Plungės rajono savivaldybės taryba n u s p r e n d ž i a:

Leisti įsigyti Plungės rajono savivaldybės administracijos Paukštakių seniūnijai iš Savivaldybės biudžeto lėšų naują traktorių su priedais iki 182 100,00 Eur (vieno šimto aštuoniasdešimt dviejų tūkstančių vieno šimto) eurų vertės su PVM Paukštakių ir Alsėdžių seniūnijų ūkinėms funkcijoms atlikti.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO ĮSIGYTI TRANSPORTO PRIEMONĘ“**

2023 m. lapkričio 15 d.

Plungė

**1. Parengto sprendimo projekto tikslai, uždaviniai.** Leisti įsigyti Plungės rajono savivaldybės administracijos Paukštakių seniūnijai iš Savivaldybės biudžeto lėšų naują traktorių su priedais iki 182 100,00 Eur (vieno šimto aštuoniasdešimt dviejų tūkstančių vieno šimto eurų) vertės su PVM Paukštakių ir Alsėdžių seniūnijų ūkinėms funkcijoms atlikti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 10 straipsnio 3 dalimi, Savivaldybės taryba, atlikdama turto savininko teises sprendžia dėl turto įsigijimo. Taip pat viena iš savarankiškųjų savivaldybės funkcijų – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas, todėl Administracija parengė sprendimo projektą.

**3. Kodėl būtina priimti sprendimą, kokių pozityvių rezultatų laukiama.**  Administracija, įvertinusi dabartinę situaciją dėl vietinės reikšmės kelių būklės, atsirandančių trikdžių dėl savalaikio sniego valymo, nepakankamo viešųjų erdvių kokybiško tvarkymo, atsižvelgdama į gyventojų prašymus gerinti aukščiau minėtų darbų savalaikį atlikimą ir kokybę, matydama teigiamus priskirtų funkcijų atlikimo pokyčius seniūnijose, turinčiose techniką, parengė sprendimo projektą leisti Paukštakių seniūnijai įsigyti techniką reikalingiems ūkiniams darbams atlikti. Įvertinus Savivaldybės finansines galimybes technika aptarnautų didesnę teritoriją, t. y. Paukštakių ir Alsėdžių seniūnijas. Seniūnijoms technika reikalinga sniego valymui, žvyruotų kelių priežiūrai: duobių užtaisymui, palyginimui, atrankiniam greideriavimui, pakelių šienavimui, šakų, grunto, įvairių ūkinių ar statybinių atliekų pakrovimui ir transportavimui bei kitiems ūkiniams darbams atlikti. Planuojama įsigyti naują traktorių (darbinis tūris – 4485 cm3, maksimali galia (KW/AG) – 99/135), augalinių liekanų smulkintuvas, sniego valytuvas, greideris, puspriekabė ir druskos barstytuvas.

**4. Lėšų poreikis ir finansavimo šaltiniai.** Sprendimui įgyvendinti 153 100,00 Eur bus numatyta 2023 m. ir 2024 m. Savivaldybės biudžetuose, likusią sumą prisidės Paukštakių seniūnija iš sutaupytų lėšų – 10 000,00 Eur ir Alsėdžių seniūnija – 19 000,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Paukštakių seniūnijos prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Reikės 182 100,00 eurų* |
| *Socialinei aplinkai* | *Pagerins teikiamų paslaugų kokybę* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė