**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS SPORTININKŲ IR** **JŲ TRENERIŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠO PATVIRTINIMO**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės sportininkų ir jų trenerių, pasiekusių aukštų rezultatų sporto srityje, skatinimo tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2022 m. gruodžio 22 d. sprendimą Nr. T1-265 „Dėl Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašo patvirtinimo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Julija Čiuželienė

PATVIRTINTA

Plungės rajono savivaldybės

tarybos 2023 m. lapkričio 30 d.

sprendimu Nr. T1-

**PLUNGĖS RAJONO SAVIVALDYBĖS SPORTININKŲ IR JŲ TRENERIŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės sportininkų ir jų trenerių, pasiekusių aukštų rezultatų sporto srityje, skatinimo tvarkos aprašas (toliau – Aprašas) nustato asmenų, komandų, pasiekusių aukštų rezultatų sporto srityje, juos parengusių trenerių skatinimo tvarką: paraiškų pateikimo, jų svarstymo, piniginių premijų skyrimo ir mokėjimo procedūras.
2. Tikslas – skatinti rajono sportinę veiklą, skatinti rajono sportininkus, pasiekusius aukštų rezultatų savo veiklos srityje bei juos paruošusius trenerius ir skirti jiems pinigines premijas (toliau – Premijos).
3. Lėšos piniginėms Premijoms skiriamos iš Savivaldybės biudžeto Ugdymo kokybės, sporto ir modernios aplinkos užtikrinimo programos priemonės „Sporto projektų rėmimas (TP)“.
4. Gauti Premijas turi teisę sportininkai, komandos ir jų treneriai, atstovaujantys Plungės rajono savivaldybei.

**II SKYRIUS**

**PARAIŠKŲ PATEIKIMO TVARKA**

1. Kandidatus Premijai gauti gali siūlyti sporto įstaigos, visuomeninės sporto organizacijos, Švietimo ir sporto skyrius, patys sportininkai arba jų įstatyminiai atstovai, sporto komandos.
2. Paraiškos Premijai už einamaisiais metais pasiektus rezultatus gauti teikiamos nuo gruodžio 1 d. iki gruodžio 10 d.
3. Savivaldybės administracijos Švietimo ir sporto skyrius apie paraiškų priėmimą ir nustatytos formos paraišką (priedas) Premijai gauti skelbia Savivaldybės interneto svetainėje [www.plunge.lt](http://www.plunge.lt).

8. Užpildytos paraiškos gali būti teikiamos:

8.1. originaliu parašu pasirašytos, teikiamos adresu Plungės rajono savivaldybės administracijos Bendrųjų reikalų skyriui Vytauto g. 12, Plungė (115 kab.);

8.2. kvalifikuotu elektroniniu parašu pasirašytos arba pasirašytos originaliu parašu ir skenuotos teikiamos el. p. adresu [savivaldybe@plunge.lt](mailto:savivaldybe@plunge.lt).

1. Kartu su paraiška turi būti pateikti dokumentai, įrodantys varžybų rangą (varžybų nuostatai, protokolai).
2. Paraiška, pateikta pasibaigus nustatytam paraiškų priėmimo terminui, nesvarstoma.

**III SKYRIUS**

**PINIGINIŲ PREMIJŲ SKYRIMO KRITERIJAI IR DYDIS**

1. Lentelėje nurodyti maksimalūs piniginiai apdovanojimai skiriami:

|  |  |  |  |  |  |  |
| --- | --- | --- | --- | --- | --- | --- |
| Sporto varžybų pavadinimas | Iškovota vieta ir skiriamo piniginio apdovanojimo dydis (eurais) | | | | | |
| pirmoji | antroji | | trečioji | 4–6 | 7–8 |
| Pasaulio suaugusiųjų čempionatas | 1 000 | 800 | | 700 | 500 | 400 |
| Pasaulio jaunimo čempionatas | 900 | | 700 | 600 | 400 | 300 |
| Pasaulio jaunių čempionatas | 800 | | 600 | 500 | 300 | 200 |
| Europos suaugusiųjų čempionatas | 900 | | 700 | 600 | 400 | 300 |
| Europos jaunimo čempionatas | 700 | | 500 | 400 | 300 | 200 |
| Europos jaunių čempionatas Europos jaunimo olimpinis festivalis | 600 | | 400 | 300 | 200 | 100 |
| LR suaugusiųjų čempionatas  (pagrindinis)  Pabaltijo, Baltijos šalių taurė | 600 | 400 | | 300 | - | - |
| Lietuvos jaunimo čempionatai  Pabaltijo, Baltijos šalių taurė  LR taurės varžybos (suaugusiųjų) | 500 | 300 | | 200 | - | - |
| Lietuvos jaunių čempionatai | 400 | 200 | | 100 | - | - |

11.1. olimpinių sporto šakų individualių ir komandinių rungčių, sportinių žaidimų sportininkams, nepriklausomai nuo varžovų skaičiaus;

11.2. neolimpinių sporto šakų sportininkams, jeigu sporto varžybose dalyvauja ne mažiau kaip 16 varžovų, atstovaujančių ne mažiau kaip 10 rajonų ir (ar) miestų.

12. Už komandinį sporto laimėjimą kiekvienam komandos nariui (sportininkui) skiriamas piniginis prizas, kuris komandai apskaičiuojamas Piniginių prizų dydžių lentelėje nurodytą piniginio prizo dydį dauginant iš oficialaus komandos arba komandinės rungties sportininkų skaičiaus.

13. Individualių sporto šakų treneriams skiriami 50 procentų sportininko gauto piniginio apdovanojimo dydžio piniginiai apdovanojimai. Treneriams piniginiai apdovanojimai skiriami tik už didžiausią sportininko laimėjimą tose pačiose rungtyse. Jeigu tose pačiose varžybose keli trenerio auklėtiniai laimi piniginius apdovanojimus, jų treneriui tenka už kiekvieną sportininką perpus mažesni piniginiai apdovanojimai.

14. Komandinių sporto šakų treneriams skiriama vieno komandos sportininko gauto piniginio apdovanojimo dydžio piniginis apdovanojimas.

15. Jeigu sportininką rengia keli treneriai, piniginis apdovanojimas dalijamas lygiomis dalimis.

16. Neakivaizdinių varžybų, modelių sporto šakų varžybų piniginiai apdovanojimai sportininkų treneriams neskiriami.

17. Piniginiais apdovanojimais vertinamos tik tos komandinės rungtys, kurių varžybų rezultatai nėra individualių rungčių rezultatų suma (t. y., už kuriuos sportininkas nėra gavęs piniginio apdovanojimo).

18. Piniginiai prizai 25 procentais mažinami už sporto laimėjimus sporto šakos ne pagrindiniame čempionate.

19. Premija mokama už vienerių kalendorinių metų pasiekimus.

**IV SKYRIUS**

**SPRENDIMŲ PRIĖMIMO TVARKA**

20. Pretendentų Premijai gauti pateiktas paraiškas ir kartu pateiktus dokumentus bei kitas reikšmingas aplinkybes vertina Plungės rajono savivaldybės Sporto taryba ir teikia siūlymus Savivaldybės administracijos direktoriui dėl konkrečių premijų dydžių skyrimo.

21. Jeigu komanda ar sportininkas tais pačiais metais keliose sporto varžybose pasiekia rezultatą, suteikiantį teisę gauti Premiją, tai piniginis apdovanojimas skiriamas už didžiausią rezultatą.

22. Premijos suma pervedama į piniginės Premijos gavėjo sąskaitą.

**V SKYRIUS**

**BAIGIAMOSIOS NUOSTATOS**

23. Premija neskiriama arba privalo būti grąžinta, jeigu anuliuojami sportininko ar komandos rezultatai.

24. Šis Aprašas gali būti keičiamas, naikinamas Sporto tarybos teikimu Savivaldybės tarybos sprendimu.

25. Aprašo kontrolę vykdo Savivaldybės kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

gyventojų ir sporto atstovų,

pasiekusių aukštų rezultatų sporto srityje,

skatinimo tvarkos aprašo

priedas

**PARAIŠKA SKATINIMO PREMIJAI UŽ PASIEKTUS AUKŠTUS REZULTATUS SPORTO SRITYJE GAUTI**

**20\_\_ m.\_\_\_\_\_\_\_\_\_\_\_\_\_\_\_\_\_\_\_\_\_ d.**

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.2. adresas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.3. telefonas \_\_\_\_\_\_\_\_\_\_\_\_\_\_, el. paštas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.6. banko rekvizitai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.7. kandidato treneris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. KANDIDATO (-Ų) PASIEKTI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITA INFORMACIJA, REIKŠMINGA KANDIDATO (-Ų) REZULTATUI PAGRĮSTI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. PRIDEDAMI DOKUMENTAI:**

5.1. dokumentai, kurie patvirtina pasiekimus, laimėtą prizinę vietą (išvardyti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

5.2. dokumentai, įrodantys varžybų rangą (varžybų nuostatai, protokolai ir pan.; išvardyti)

(paraišką teikiančio fizinio asmens vardas, pavardė, parašas / juridinio asmens pavadinimas, vadovo pareigos, parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **DĖL PLUNGĖS RAJONO SAVIVALDYBĖS SPORTININKŲ IR JŲ TRENERIŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠO PATVIRTINIMO** |
| 2023 m. lapkričio 13 d.  Plungė |

**1. Parengto sprendimo projekto tikslai, uždaviniai.** Patvirtinti Plungės rajono savivaldybės sportininkų ir jų trenerių, pasiekusių aukštų rezultatų sporto srityje, skatinimo tvarkos aprašą (toliau – Aprašas).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pripažinti netekusiu galios Plungės rajono savivaldybės tarybos 2022 m. gruodžio 22 d. sprendimą Nr. T1-265 „Dėl Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Sporto tarybos 2023 m. spalio 24 d. ir lapkričio 10 d.posėdžiuose buvo peržiūrėtas Plungės rajono savivaldybės tarybos 2022 m. gruodžio 22 d. sprendimu Nr. T1-265 „Dėl Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašo patvirtinimo“ patvirtintas Aprašas ir pateikti siūlymai jo pakeitimui.

Pakeitimai padaryti Aprašo 11 punkto lentelėje. Lentelė papildyta piniginiais apdovanojimais už pasiektus rezultatus Pasaulio suaugusiųjų, jaunimo, jaunių čempionatuose ir Europos suaugusiųjų, jaunimo ir jaunių čempionatuose, Europos jaunimo olimpiniame festivalyje. Už šiuos čempionatus piniginiai prizai numatyti pasiekus 1–8 vietas. Padidinti piniginių apdovanojimo dydžiai už pasiektus aukštus rezultatus Lietuvos čempionatuose.

**4. Lėšų poreikis ir finansavimo šaltiniai.** Lėšų poreikis nežinomas, nes kasmet kinta paraiškų kiekis ir premijų dydžiai.

**5. Pateikti kitus sprendimui priimti reikalingus pagrindimus, skaičiavimus ar paaiškinimus. -**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.** Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus įvertinti aukštų rezultatų sporto srityje pasiekę sportininkai ir jų treneriai premijomis* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Julija Čiuželienė